465-я ракетная брыгада

465-я раке́тная брыга́да — падраздзяленне ўзброеных сіл Беларусі. Месца дыслакацыі штаба — в. Цэль.

 Гісторыя 
Сфарміравана 1 верасня 1988 года ў Баранавічах.

У красавіку 2005 года перадыслакавана ў вёску Цэль Асіповіцкага раёна. У склад увайшоў 383-ы асобны ракетны дывізіён з расфарміраванай у 2005 годзе 22-й ракетнай брыгады.

На ўзбраенні мае ракетны комплекс «Точка», прызначаны для паражэння цэляў у тактычнай (аператыўна-тактычнай) глыбіні.

У кастрычніку 2003 года злучэнне ўзнагароджана вымпелам Міністра абароны «За доблесць і мужнасць», праяўленыя асабовым складам брыгады пры правядзенні комплекснага аператыўнага вучэння «Чыстае неба-2003», у 2004 годзе па выніках удзелу ў вучэннях «Шчыт Айчыны-2004» — другім.

Станам на 2012 год планавалася пераўзбраенне брыгады на сучасныя расійскія ракеты «Іскандэр-Э».

У 2018 годзе брыгада перадыслакавана ў ваенны гарадок у Асіповічах.

У 2019 годзе 383-гі асобны ракетны дывізіён брыгады здзейсніў баявыя пускі на сумесных беларуска-казахстанскіх камандна-штабных вучэннях на палігоне Сары-Шаган (Казахстан).

1 лютага 2023 года Міністэрства абароны Рэспублікі Беларусь паведаміла, што брыгада атрымала для самастойнай эксплуатацыі аператыўна-тактычны ракетны комплекс «Іскандэр».

 Крыніцы 

 Спасылкі 



Катэгорыя:Брыгады Беларусі
Катэгорыя:З’явіліся ў 1988 годзе
Катэгорыя:Асіповічы